แบงก์ชาติจีนปรับค่ากลางเงินหยวนลงสู่ 6.5693 หยวนต่อดอลล์ ต่ำสุดในรอบ 5 ปี
ธนาคารกลางจีนได้ปรับลดค่ากลางเงินหยวนรายวันลงสู่ระดับต่ำสุดนับในรอบ 5 ปี หรือต่ำสุดนับตั้งแต่เดือนมี.ค. 2554 ในวันนี้ ทั้งนี้ ส่งผลให้เงินหยวนอ่อนค่าลง 0.225% แตะที่ระดับ 6.5693 หยวนต่อดอลลาร์สหรัฐเช้าวันนี้
25 พ.ค. 2559

สำนักข่าวอินโฟเควสท์ รายงานว่าธนาคารกลางจีนได้ปรับลดค่ากลางเงินหยวนรายวันลงสู่ระดับต่ำสุดนับในรอบ 5 ปี หรือต่ำสุดนับตั้งแต่เดือนมี.ค. 2554 ในวันนี้ ทั้งนี้ การดำเนินการดังกล่าวส่งผลให้เงินหยวนอ่อนค่าลง 0.225% แตะที่ระดับ 6.5693 หยวนต่อดอลลาร์สหรัฐเช้าวันนี้
สำหรับกฎระเบียบของตลาดปริวรรตเงินตราต่างประเทศของจีนนั้น เงินหยวนได้รับอนุญาตให้ปรับตัวขึ้นหรือลงไม่เกิน 2% จากอัตราค่ากลางของการซื้อขายแต่ละวัน
ทั้งนี้ อัตราค่ากลางสกุลเงินหยวนเมื่อเทียบกับดอลลาร์สหรัฐ อิงกับราคาเฉลี่ยแบบถ่วงน้ำหนัก ก่อนที่ตลาดจะเปิดทำการซื้อขายในแต่ละวัน